Пурасэ

Пурасэ — актыўны стратавулкан вышынёй 4 756 м (у XX стагоддзі назіралася 12 вывяржэнняў) у дэпартаменце Каўка ў Калумбіі ў Цэнтральнай кардыльеры.

Знаходзіцца за 30 км на паўднёвы ўсход ад горада Папаян у нацыянальным парку Пурасэ, на тэрыторыі якога знаходзяцца вытокі чатырох самых значных рэк Калумбіі (Магдалена, Каўка, Жапура і Патыя).

Аляксандр фон Гумбальт уздымаўся на гару 18 лістапада 1801 года падчас сваёй паездкі па Паўднёвай Амерыцы.

Катэгорыя:Горныя вяршыні-чатырохтысячнікі
Катэгорыя:Вулканы Калумбіі
Катэгорыя:Стратавулканы
Катэгорыя:Актыўныя вулканы